**Beretning generalforsamlingen 19. april 2018**

**Bestyrelsens sammensætning.**

Efter generalforsamlingen den 27. april konstituerede bestyrelsen sig således: Undertegnede fortsatte på formandsposten. Ebbe som sekretær. Lars og Hanna er foreningens repræsentanter i Fonden til Bevarelse af gamle bygninger. Herudover bestrider Hanna og Lars jobbet som arrangører af foreningens arrangementer, samt skribentvirksomheden på vort nyhedsbrev, som indtil nu er blevet redigeret af Flemming Bülow. Mette Mønster blev vor nye kasserer. Birgit Veje og Ebbe Marxen har været vor 2 repræsentanter i Bevaringsudvalget under Randers Kommune. Birgit som formand og Ebbe som suppleant. I løbet af året overtog undertegnede suppleantposten i dette udvalg. Birgit er i beretningsperiode også blevet formand for Bygningsforbedringsudvalget under Randers Kommune.

En kæmpe tak til hele bestyrelsen.

Foreningen har i dag 77 medlemmer alt i alt.

**Bestyrelsesmøder og møder i øvrigt.**

Der har i det forgangne år været afholdt 4 bestyrelsesmøder. Derudover har hele – og ind i mellem dele af bestyrelsen deltaget i orienteringsmød afholdt af Randers Kommune. Møder i Bevaringsudvalget, møder i Fonden til bevarelse af gamle bygninger. Borgermøde, samt møde i Landsforeningen.

**Arrangementer:**

Onsdag den 20/5 havde vi forårsudflugt til Demstrup Hovedgård, Hvor vi blev vist rundt inde som ude og hvor vi fik et indblik i hvad der kræves for at drive et moderne landbrug, samt det store arbejde det er at bevare og vedligeholde de gamle bygninger. En dejlig dag med 15 deltagere. Vi sluttede med kaffe og hygge på Udbyhøj lystbådehavn.

Den 20. oktober inviterede vi til medlemsmøde hvor det var planlagt at repræsentanter fra Planafdelingen med udgangspunkt i Kommuneplan 2017, skulle fortælle om de fremtidige planer for kommunens udvikling med fokus på en ny lokalplan for Randers Midtby. Desværre var der for få tilmeldte så vi valgte at aflyse.

Den 23. januar havde vi så besøget i det nye Sakristi ved Sct. Mortens Kirke. Formanden for menighedsrådet Merete Nissen og Ebbe Marxen viste os rundt og fortalte os levende om hvilke overvejelser der var gjort i forbindelse med byggeriet og om nogle af de opdagelser og overraskelser der dukkede op under byggeprocessen. Arrangementet blev noget af et tilløbsstykke med 45 deltagere.

**Andre aktiviteter, indsigelser, og fredning.**

**Forfaldne fredede bygninger.**

I Randers Kommune har vi rigtig mange fint vedligeholdte fredede bygninger. Nogle ejet af Fonden og nogle er privatejede. At eje en fredet bygning indebærer et stort ansvar og som regel et kostbart vedligeholdelses og bevaringsarbejde. Udgifter der som regel ikke kan opvejes af de fradragsmuligheder en ejer af en fredet bygning har adgang til som reglerne er i dag. Det er altså lidt af et kald at holde liv i den kulturarv som de fredede bygninger udgør, hvilket de fleste ejere føler til glæde for os alle.

MEN i Randers Kommune er der altså en del fredede privatejede bygninger som er i kraftig forfald og som er i risiko for med tiden at forsvinde. Dermed forsvinder også en del af vores fælles kulturarv.

Gennem en artikel i Din Avis den 25/6 forsøgte vi at få sat Focus på problemet og håbede på at få startet en debat. Artiklen blev også bragt på vores hjemmeside og delvis på Facebook. Artiklen blev også senere bragt i landsforeningens blad By & Land. Debatten udeblev desværre. Måske på grund af det tilstundende kommunalvalg. I dette fredningens jubilæumsår er der i dagspressen mange røster fremme, ikke mindst fra vores landsforening om at der er et akut behov for at få forbedret vilkårene for ejere af fredede bygninger. Det håber vi vor at vor artikel kan være et beskedent bidrag til.

Slots- og kulturstyrelsen varslede i den foregående beretningsperiode at de ville affrede 2 fredede bygninger i Randers: Thorsgades kaserne og pakhuset Provstegade 4. Begrundelsen var at bygningerne var ændret så meget indvendigt at der ikke var grundlag for at opretholde fredningerne. Ændringer som de selv havde godkendt i sin tid. Provstegade blev sendt i høring. I samarbejde med vores landsforening ved Helge Torm udarbejdede vi en indsigelse til Slots- og Kulturstyrelsen. Den 12/9 meddelkst Slots- og Kulturstyrelsen at de havde affredet bygningen. Thorsgades Kaserne er endnu ikke sendt i høring, men når det sker vil vi naturligvis gøre indsigelse igen.

**Vinduer i midtbyen.**

Vinduer i bevaringsværdige bygninger har i flere år været en fast del af debatten i Bevaringsudvalget idet Planafdelingen i kommunen ikke har haft retningslinjer for hvilke vinduestyper og materialer der kunne godkendes til bevaringsværdige bygninger. Det har de fået nu gældende for Randers Midtby og resten af kommunen.. Vi mener dog stadig at retningslinjerne skal være mere detaljerede for at det er muligt at bevare bevaringsværdien, men det er da et skridt på vejen.

**Bevarende lokalplaner.**

En af de sager vi også taler for i Bevaringsudvalget er behovet for at få udarbejdet flere bevarende lokalplaner. Bevarende lokalplaner kan være med til at fastholde f. eks. Bolig- og grønne områders særpræg. F. eks. gennem krav om byggematerialer vindues udformning, byggeriers tilpasning til eksisterende byggeri og omgivelser.

Udarbejdelse af lokalplaner koster penge. Kommunen har ikke så mange af dem, men vi vil fortsætte med at presse på.

**Real Dania.**

I 2017 udbad Real Dania Byg i samarbejde med Landsforeningen, forslag til eksempler på forsømte bygninger der med deres tilstand og arkitektur skæmmede et byrum.

Hvis det indsendte projekt blev udvalgt ville RealDania opkøbe ejendommen og istandsætte denne.

Via bevaringsudvalget og i samarbejde med planafdelingen har vi indsendt 3 forslag til RealDania.

Det drejer sig om adresserne Von Hattenstæde 7, Houmeden 17 og Valsemøllen.

Vi har endnu ikke hørt fra RealDania, men vi kan da krydse fingre.

**Forfaldne skulpturer**

En torn i øjet for mange af byens gæster og os er at mange af byens skulpturer henstår mere eller mindre amputeret på grund af alm. Forfald og hærværk.

Disse skulpturer er også en del af kommunens kulturhistorie og en del af det indtryk vi og byens gæster får af byen.

I forbindelse med kommunalvalget blev der afholdt et borgermøde om kultures tilstand i Randers. I panelet var der repræsentanter fra samtlige partier. Bl. a. den dengang kommende borgmester og den nu afgåede.

På et spørgsmål fra vores forening om politikkernes vilje til at bevilge flere penge til en genopretning af forfaldet var der bred enighed om at det skulle der gøres noget ved – ingen i mod! Vi får se gør vi.

For at hjælpe lidt på politikkernes hukommelse fik vi bragt et læserbrev i Din Avis den 7. februar i år om emnet.

**Velkomstgave til byrådet.**

For at gøre opmærksom på vores forening forærede vi alle politikkere i det nye byråd, i starten af året, publikationen ” Vores Fælles Skatkammer” sammen med en introduktionsskrivelse om vores forening.

Vi håber gaven er med til at politikkerne tænker vores fælles kulturarv ind i byrådets arbejde.

**Iguanbryderne.**

Opstillingen af Springvandet Iguanbryderne på Tinghuspladsen er en langvarig proces, som vi bestemt ikke har opgivet endnu.

Kommunen har for længst meddelt at der ikke kan/ vil findes penge til gennemførelse af projektet.

Vi har nu gennem Bevaringsudvalget forespurgt om Miljø- og Teknikudvalget ville være positivt stemt hvis der kunne findes finansiering gennem sponsorater og fonde. Dette har udvalget svaret positivt på.

Bevaringsudvalget har derfor bevilget penge til ansøgninger til sponsorer og fonde. Afhængige af resultatet lever sagen stadig i bedste velgående.

**Vandtårnet på Gl. Hobrovej.**

Efter flere års sagsbehandling var det med stor glæde at Slots- og Kulturstyrelsen den 13/7 meddelte at fredningen af det gamle Vandtårn på Gl. Hobrovej er en realitet. Dette var vor 4. fredningssag i byen og endnu et bidrag til bevarelse af en af vore kulturskatte.

Fredningen gav anledning til en fin artikel i Amtsavisen.

**Præmiering:**

Bestyrelsen er på konstant udkig efter emner til præmiering. Vores søgen resulterer i en årlig tur for bestyrelsen hvor vi drager rundt i kommunen og vurderer og finde emner til præmiering.

Det er nødvendigvis ikke hele bygninger eller landskaber vi kigger efter, men det kan også være husejere der gennem en begrænset, eller løbende renovering har gjort en indsats for at bevare en bygnings- , haves- eller et grønt områdes oprindelighed med respekt for emnets historie. Vi ser mange ødelæggelser af vore bygningsarv - store som små på trods af kommunens bevaringsudvalg. Fremover ligger der fortsat en stor opgave til os alle, at fortælle og vejlede både bygnings- og landskabsmæssigt - lære os alle at se kvaliteterne og åbne for de smukke steder der endnu er, men også have øje for de nye tiltag der sker og tale kvaliteter ind i løsningerne. Utopi - måske, men hvis vi ikke arbejder den vej er resultatet uden tvivl skræmmende.

**Fremtidige aktiviteter.**

I forbindelse med vort ønske om udbredelse af kendskabet til vores forening har Birgit udarbejdet en såkaldt Flyer. Hensigten er at den skal uddeles til skoler, erhvervsskoler, biblioteker og i forbindelse med offentlige begivenheder, møder m.m.

En snart forestående aktivitet er vores forårsudflugt til ”De nedre Byer” Torsdag den 17. maj.

Hvor Anne Rostgaard i bogstavelig forstand, vil føre os igennem De Nedre Byers historie.

Vi håber naturlig vis på en stor deltagelse. Programmet for turen kan ses i det seneste nyhedsbrev og på vores hjemmeside.

I en løs skitse har vi et medlemsmøde med Planafdelingen og tænker også lidt på en byvandring i RandersUgen. Vi er åbne for ideer!

I forbindelse med 100 året for bygningsfredningslovens tilblivelse skal vi senere hører Birgits foredrag om hvad der skete i Randers Kommune i 1918.

TAK!

Under Eventuelt:

Tak og vin til vores ”Bladbude” Stor økonomisk betydning. Porto kr. 36,00 pr. brev!!!

Tak til:

Hanna og Lars og nu Mette ( Bestyrelsen)

Vin til:

Kaj Toft. Svend Erik Nielsen og Bisgaard.

Tak til Hanna for de mange år i bestyrelsen, Har været med til foreningens genfødsel.

Præmiering:

Rønne Allé 5 Dronningborg.

Huset er bygget af en ingeniør ved togfabrikken, som et sommerhus i 1911.

Husets arkitekt kendes ikke. Byggetilladelser og tegninger er forsvundet i fortidens tåger, men Huset fremstår i dag som et flot og velbevaret eksempel på datidens opfattelse af landlig sommeridyl.

Huset er i dag en helårsbolig, men husets ånd og oprindelighed er målrettet bevaret med respekt med hensyn til valg af materialer og metoder.

Udbyhøjvej 99 Højriis.

Huset hører til blandt nogle af byens mest markante bygninger, med en flot placering i Dronningborg.

Selve bygningen er opført i 1902 og har siden sin opførelse været i privateje som sommer resistens/ direktørbolig, kommunalejet bibliotek, kursuscenter for en virksomhed og nu igen i privat eje.

Husets fine arkitektur har gennem fortiden været udsat for direkte overgreb og misligholdelse.

F. eks. Har der været foretaget vinduesudskiftninger. Intet kan som forkert udformede vinduer og materialevalg, fuldstændig ændre en bygnings udtryk, hvad vi desværre alt for ofte ser.

Den nuværende ejer har gennem et målrette kæmpearbejde indvendigt som udvendigt fået rette op på fortidens synder i dyb respekt for husets oprindelige arkitektur og materialer.

Renoveringen af husets vinduer er et kapitel for sig. Under kommunens ejerskab var huset blevet udstyret med store termoruder i energisparetidens tegn.

Gennem et omfattende arbejde er vinduerne nu ført tilbage til den oprindelige udformning, fremstillingsmetode og materialevalg, således at husets igen fremstår med sit oprindelige fornemme arkitektoniske udtryk.

Jeg vil gerne bede

**Hans Richard Sylvestersen**

**og EvaBjerrum og**

**Christian Krogh**

**og Annette Wessman**

**Om at komme her op.**